Henrik Hololei

Henrik Hololei (sündinud 1. aprillil 1970 Tallinnas) on Eesti poliitik ja Euroopa Komisjoni endine ametnik. 

Henrik Hololei on lõpetanud 1993. aastal Tallinna Tehnikaülikooli majandusteaduskonna ja täiendanud end 1992. aastal Aarhusi Ülikoolis politoloogia ja rahvusvahelise majanduse erialal.Henrik Hololei CV. Euroopa Komisjoni veebisait.

 Erakondlik kuuluvus 

Ta oli 1992. aastal asutatud Rahvusliku Koonderakonna Isamaa asutajaliige. Pärast erakondade lagunemist ning ühinemist hiljem Vabariiklaste ja Konservatiivide Rahvaerakonna liige. Ajavahemikul 19. jaanuarist 1998 kuni 19. veebruarini 2004 oli ta Rahvaerakonna Mõõdukad liige. Alates 15. märtsist 2004 oli ta erakonna Res Publica liige ja seejärel kuni 25. märtsini 2022 ISAMAA Erakonna liige. Alates 8. oktoobrist 2022 kuni 20. novembrini 2024 oli ta Erakonna Parempoolsed liige.Henrik Hololei. e-Äriregister.

 Karjäär 
Ta töötas Eurointegratsiooni Büroos alates selle loomisest 30. jaanuaril 1996. Esialgu nõunikuna ja alates 1996. aasta augustist juhatajana. 

15. oktoobrist 2001 kuni 28. jaanuarini 2002 oli ta Eesti majandusminister.

6. märtsil 2002 sai Hololeist taas Eurointegratsiooni Büroo juhataja.Henrik Hololei nimetati eurointegratsiooni büroo juhatajaks, Riigikantselei pressiteade, 12. märts 2002

Alates 2004. aasta maist oli ta Euroopa Komisjoni voliniku Siim Kallase kabineti ülem. Alates 16. novembrist 2013 kuni 2015. aasta septembrini oli ta Euroopa Komisjoni peasekretäri asetäitja.Henrik Hololei nimetati Euroopa Komisjoni asepeasekretäriks, Postimees, 5. juuni 2013

1. oktoobril 2015 sai temast Euroopa Komisjoni liikuvuse ja transpordi peadirektoraadi (DG MOVE) peadirektor.Henrik Hololei asus tööle Euroopa Komisjoni transpordi peadirektorina Postimees, 1.10.2015 (vaadatud 16.10.2015) 

2023. aasta märtsis selgus, et Hololei oli aastatel 2015–2021 lennanud üheksa korda Katari riigile kuuluva lennufirma Qatar Airways äriklassis. Kuus neist lendudest toimusid ajal, kui peeti läbirääkimisi Qatar Airwaysi Euroopa Liidu turule lubamise üle, ja neljal juhul maksid lendude eest kas Katari valitsus või sellega seotud isikud.Kivil, Karl. Politico: Hololei kinnitas ise oma tasuta reisid Katari. ERR, 7. märts 2023.Top EU transport official resigns after accepting free flights from Qatar. Euronews, 29. märts 2023. Hololei astus liikuvuse ja transpordiameti peadirektoraadi peadirektori ametikohalt tagasi ja asus alates 1. aprillist 2023 tööle rahvusvahelise partnerluse peadirektoraadi (DG INTPA) peadirektori nõunikuna.Euroopa Komisjon vallandas Henrik Hololei Katari afääri tõttu. Hololei: ma ei hakka vaidlema. Postimees, 29. jaanuar 2026. 

1. novembril 2024 teatas ajaleht Libération, et Euroopa Prokuratuur alustas Henrik Hololei suhtes kriminaalmenetlust. Kahtlustuse kohaselt oli Katar pakkunud endisele Euroopa Komisjoni liikuvuse ja transpordi peadirektoraadi peadirektorile Hololeile ja tema perele kümneid äriklassi lende, tasutud puhkusi ja kingitusi mitmekümne tuhande euro väärtuses vastutasuks konfidentsiaalse teabe eest, mis oli seotud nn avatud taeva lepingu läbirääkimistega aastatel 2016–2019. Leping võimaldas Katari lennufirmal Qatar Airways saada alates 2021. aastast tasuta juurdepääsu kõikidele Euroopa Liidu lennujaamadele, mis oli väljaande hinnangul eriti helde leping ilma tegeliku hüvitiseta Euroopa ettevõtetele. Libérationi kohaselt on oletatav korruptsiooniafäär sellisel võimutasemel enneolematu.Euroopa Prokuratuur alustas Hololei suhtes kriminaalmenetlust, ERR, 1. november 2024""Pealtnägija": seni avaldamata detailid Hololei lustisõitudest Katari kulul" ERR, 20. november 2024

2025. aasta mais kirjutas Politico, et lisaks Euroopa Prokuratuuri algatatud kriminaalmenetlusele alustas Euroopa Komisjon 2025. aasta märtsis Henrik Hololei suhtes sisejuurdlust ja distsiplinaarmenetlust. Hololeid kahtlustati huvide konflikti, läbipaistvuse, kingituste vastuvõtmise ja dokumentide avalikustamise reeglite rikkumises.Politico: Euroopa Komisjon algatas Hololei suhtes sisejuurdluse. Postimees, 5. mai 2025. Neljapäeval, 28. jaanuaril 2026 teatas komisjoni asepresident Henna Virkkunen ajakirjanikele, et "Euroopa Komisjon on lõpetanud ühe kõrge ametniku distsiplinaarmenetluse", nimetamata ametniku nime. Kolme uurimisega kursis olnud komisjoni ametniku kinnitusel oli tegemist Henrik Hololeiga.Teidla, Kelly. Euroopa Komisjon vallandas Henrik Hololei eeskirjade rikkumise eest. Hololei: tuleb mõelda positiivselt ja eluga edasi minna. Delfi, 29. jaanuar 2026.

Tunnustus
2001 Soome Lõvi Suurrist
2004 Valgetähe III klassi teenetemärk
2005 Prantsuse Ordre d' Merite
2014 aasta eurooplane
2015 Läti Rahvusliku tunnustuse rist (Atzinības krusts)
2022 Ukraina orden "Teenete eest", 3. klassУКАЗ ПРЕЗИДЕНТА УКРАЇНИ №595/2022 Про відзначення державними нагородами України
2022 Vürst Jaroslav Targa III järgu orden

Isiklikku
Tema isa oli spordiajakirjanik Gunnar Hololei.

Viited

Kategooria:Isamaa Erakonna poliitikud
Kategooria:Eesti majandusministrid
Kategooria:Valgetähe III klassi teenetemärgi kavalerid
Kategooria:Eesti ametnikud
Kategooria:Sündinud 1970